Broj: 0701-810/23-6070/39 04.10.2023. godine

Ministarstvo odbrane Crne Gore u skladu sa Zaključkom Vlade Crne Gore broj 07-810/23-2981/2 od 06.06.2023. godine, o b j a v lj u j e

**JAVNI POZIV 2**

***za prikupljanje ponuda (tenderska prodaja)***

***za prodaju suvišnih motornih vozila***

Ministarstvo odbrane objavljuje javni poziv za prodaju 19 komada motornih vozila prikupljanjem ponuda (tenderska prodaja). Motorna vozila se nalaze u vojnom objektu kasarne “Marko Miljanov Popović” Podgorica i u vojnom objektu kasarne “Pero Ćetković” u Baru, po pregledu vozila sa njihovim lokacijama (prilog br.2).

Sva vozila se prodaju u **“VIĐENOM STANJU”**, te se naknadne reklamacije ne primaju.

**PRAVO UČEŠĆA:**

Pravo učešća na javnom pozivu za prikupljanje ponuda (tenderska prodaja) imaju sva pravna i fizička lica koja prilikom predaje ponuda u pisanoj formi u zatvorenim kovertama, uplate depozit za vozila za koja podnose ponudu po prilogu br.2.

**UVID U STANJE VOZILA:**

Vozila se mogu razgledati u periodu od 09.-13. oktobra od 10:00 do 13:00 časova.

Lica koja žele da ostvare uvid u vozila, priliokm ulaska u kasarnu moraju sa sobom imati važeći lični dokument.

Razgledanje vozila za koja je navedena lokacija u Podgorici će biti omogućeno u navedenom periodu **sa ulaskom na kapiju broj 2 kasarne “Marko Miljanov Popović” Podgorica** (kapija koja se nalazi na sredini puta koja dijeli kasarnu na dva dijela – preko puta oduzetih vozila od strane MUP-a i Uprave carine).

Razledanje vozila za koja je navedena lokacija u Baru će biti omogućeno u navedenom periodu **sa ulaskom na kapiju broj 1 kasarne “Pero Ćetković” u Baru** (kapija koja se nalazi na putu za Ulcinj, odmah nakon nadvožnjaka).

**UPLATA DEPOZITA I PREDAJA PONUDA:**

**Za kasarnu “Marko Miljanov Popović” u Podgorici:**

Uplata depozita (po prilogu br.2) za vozila u kasarni “Marko Miljanov Popović” Podgorica vršiće se na kapiji broj 2 (ista kapija na koju se ulazilo prilikom razgledanja vozila) dana 19.10.2023. godine u vremenu od 10,00 do 11,00 časova.

Predaja ponuda za vozila u kasarni “Marko Miljanov Popović” Podgorica će se vršiti odmah nakon uplate depozita, na kapiji broj 2 (ista kapija na koju se ulazilo prilikom razgledanja vozila).

**Za kasarnu “Pero Ćetković” u Baru:**

Uplata depozita (po prilogu br.2) za vozila u kasarni “Pero Ćetković” Bar dana 20.10.2023. godine u vremenu od 10:00 do 11:00 časova, u komandi Mornarice u ulici Maršala Tita broj 2 u Baru, na prvom spratu u kancelariji broj 113.

Ulaz u kasarnu “Marko Miljanov Popović” Podgorica, kao i zgradu komande Mornarice nakon 11:00 časova biće zabranjen, a lica koja su ušla u kasarnu/komandu moći će da predaju depozit/ponude i nakon 11:00 časova (u slučaju velike zainteresovanosti i nemogućnosti da se odradi prijem depozita i ponuda u ostavljenom roku).

**NAČIN PRIPREME PONUDA:**

Ponude treba predati u zapečaćenoj koverti sa naznakom:

 “Ministarstvo odbrane Crne Gore”

 “ponuda za kupovinu vozila na rednom broju: \_\_\_\_\_\_\_\_\_\_\_”

 “ime i prezime ponuđača, adresa i broj telefona”

**JEDNA PONUDA (jedna koverta) SE PREDAJE ZA JEDNO VOZILO.**

Ukoliko zainteresovani ponuđač želi da preda ponude za više vozila, potrebno ja da svoje ponude upakuje u zasebne koverte (za svako vozilo jedna koverta – jedna ponuda).

Zapečaćenom kovertom se smatra koverta koja je zatvorena lijepljenjem sa ili bez dodatnom trakom za lijepljenje, a koja se ne može otvoriti bez oštećenja.

U koverti treba da se nalazi: potvrda o uplaćenom depozitu koja će se dobijati prilikom uplate depozita (više potvrda ukoliko je uplaćen depozit za više vozila, posebno za svako vozilo), kao i ponuda iskazana na obrascu (prilog br.1).

Ponuda može biti ispisana na formi datoj u obrascu u prilogu broj 1 ili ispisana rukom, uz obavezu da sadrži sve podatke koji se traže propisanim obrascem, sa obaveznim čitko napisanim imenom i prezimenom i potpisom lica koje podnosi ponudu, koji je identičan potpisu koji je na njegovom ličnom dokumentu.

**OTVARANJE I VREDNOVANJE PONUDA – JAVNO NADMETANJE:**

Kriterijum za prodaju vozila je najveća ponuđena cijena, izražena u eurima koja ne može biti manja od početne cijene.

Neblagovremene, nepotpune, nejasne i ponude u nezapečaćenim kovertama, kao i ponude bez uplaćenog depozita, neće se uzeti u razmatranje.

Otvaranje ponuda će sprovesti Komisija Ministarstva odbrane, uz mogućnost prisustva predstavnika ponuđača koji su predali ponude u roku, po sledećim terminima:

- **19.10.2023. godine u kasarni “Marko Miljanov Popović” Podgorica,** sa početkom u 12,30 časova (za vozila koja se nalaze u ovoj kasarni, po prilogu 2).

Mjesto otvaranja ponuda je u objektu 18, zgrada komande Bataljona za podršku, u koji se ulazi sa kapije broj 1 ove kasarne (glavna prijavnica kasarne).

**- 20.10.2023. godine u zgradi komande Mornarice u Baru (ulica Maršala Tita broj 2,** sa početkom u 12,30 časova (za vozila koja se nalaze u kasarni “Pero Ćetković”, po prilogu 2).

Ukoliko više ponuđača ima istu cijenu, odmah nakon otvaranja svih ponuda za to vozilo, organizovaće se dodatno javno nadmetanja do izbora najpovoljnijeg ponuđača (minimalni korak podizanja ponuda za ove slučajeve definisan je u prilogu br. 2), pri čemu će ponuđači svoje ponude davati po redosledu prispeća ponuda u kovertama i završiće se do trenutka kada sa svojom ponudom ostane jedan ponuđač, bez većih ponuda od njegove.

Ukoliko jedan ponuđač od ponuđača sa istom cijenom nije prisutan na otvaranju ponuda izvršiće se žrijebanje, kojim će se odlučiti koja ponuda će biti kvalifikovana kao prvorangirana.

**UPLATA SREDSTAVA I POTPISIVANJE UGOVORA:**

Sa najpovoljnijim ponuđačima biće zaključeni ugovori o kuporodaji motornih vozila i isti će biti obavezni da ugovoreni iznos uplate u roku od 10 dana od dana realizovane prodaje na žiro-računMinistarstva odbrane broj: ***832-213-43***.

Ponuđačima koji nisu prvorangirani biće vraćen depozit istog dana (odmah nakon otvaranja ponuda), dok će se prvorangiranim ponuđačima iznos depozita vratiti nakon uplate ugovorenog iznosa i potpisivanja ugovora.

Prvorangirani ponuđač koji odustane od kupovine vozila, odnosno ne izvrši uplatu ugovorenog iznosa, gubi pravo na povraćaj depozita, a vozilo se vraća na listu prodaje.

Ministarstvo odbrane zadržava pravo da, u slučaju odustajanja prvorangiranog ponuđača ili neuplaćivanja ugovorenog iznosa u ostavljenom roku, može ugovoriti prodaju sa sledećim rangiranim ponuđačem, ukoliko je drugorangirana ponuda veća od iznosa koji je prvorangirani ponuđač ponudio (umanjenog za iznos depozita konkretnog vozila).

**PREUZIMANJE VOZILA:**

Rok za preuzimanje kupljenih motornih vozila je najkasnije 20 dana od dana potpisivanja kupoprodajnog ugovora, pri čemu su svi troškovi vezani za preuzimanje vozila na teret kupca.

Nakon prodaje, kupac je obavezan da izvrši provjeru tačnost ispisivanja broja motora i broja šasije u odnosu na stvarno stanje na vozilu, u roku od tri dana od dana preuzimanja.

**NAKNADE ISPRAVKE I REKLAMACIJE SE NEĆE UVAŽAVATI.**

**OSTALE INFORMACIJE:**

Spisak motornih vozila za prodaju sa osnovnim podacima (lokacija, marka i tip, registarska oznaka,

godina proizvodnje i početna cijena) nalazi se na WEB sajtu Ministarstva odbrane [www.gov.me/mod](http://www.gov.me/mod).

Kontakt osoba:

Marko Janković, mob. 069 269 430 (marko.jankovic@mod.gov.me ), svakog radnog dana od 09,00 do 14,00 časova.

 KOMISIJA ZA PRODAJU

Prilog broj 1

PONUDA ZA KUPOVINU MOTORNIH VOZILA

|  |  |  |
| --- | --- | --- |
| Redni broj vozila | **Naziv sredstva i oznaka** | Ponuđena vrijednost |
| Cijena (€/kom) |
|  |  |  |

 PONUĐAČ:

 \_\_\_\_\_\_\_\_\_\_\_\_\_\_\_\_\_\_\_

 (Ime i prezime)

 \_\_\_\_\_\_\_\_\_\_\_\_\_\_\_\_\_\_\_

 (broj LK)

 \_\_\_\_\_\_\_\_\_\_\_\_\_\_\_\_\_\_\_

 (potpis)

Prilog broj 2

Pregled suvišnih putničkih vozila

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Redni br. | Marka i model | Godina proizvodnje | Pređena kilometraža | Registarske oznake | Procijenjena vrijednost | vrijednost depozita za uplatu | lokacija/ kasarna | „korak podizanja“ (ukoliko dođe do naknadne licitacije) |
| 1 | OPEL Vectra 2.0 16v | 1997 | 231.514 | V CG 005 | 500.00 € | 50.00 € | Podgorica (Masline) | 30.00 € |
| 2 | Opel Vektra | 1997 | 264.478 | PG MN 148 | 500.00 € | 50.00 € | Podgorica (Masline) | 30.00 € |
| 3 | Opel Astra 1.4 | 1997 | 244.161 | V CG 014 | 500.00 € | 50.00 € | Podgorica (Masline) | 30.00 € |
| 4 | Opel Astra 1.4 | 1997 | 263.883 | V CG 302 | 300.00 € | 30.00 € | Podgorica (Masline) | 30.00 € |
| 5 | Opel Astra 1.3 | 2007 | 500,000 | V CG 577 | 1,700.00 € | 170.00 € | Podgorica (Masline) | 100.00 € |
| 7 | Puch 290 GD | 1999 | 308.718 | V CG 601 | 2,000.00 € | 400.00 € | Podgorica (Masline) | 100.00 € |
| 11 | Mercedes E 200 | 1999 | 303.313 | PG CG 331 | 1,100.00 € | 110.00 € | Podgorica (Masline) | 100.00 € |
| 12 | Golf VW | 1994 | 107.001 |  PG DJ 881 | 500.00 € | 50.00 € | Podgorica (Masline) | 30.00 € |
| 13 | VW Golf Ill | 1994 | 260.072 | V CG 015 | 350.00 € | 35.00 € | Podgorica (Masline) | 30.00 € |
| 14 | VW Transporter | 1993 | 232.723 | V CG 301 | 1,800.00 € | 180.00 € | Podgorica (Masline) | 100.00 € |
| 15 | Audi A6 | 1998 | 329.537 | PG MN 025 | 1,000.00 € | 100.00 € | Podgorica (Masline) | 100.00 € |
| 16 | Peugeot 406 ST | 2003 | 344.095 | PG CG 292 | 1,000.00 € | 100.00 € | Podgorica (Masline) | 100.00 € |
| 17 | Peugeot 306 | 1995 | 255,000 | V CG 561 | 500.00 € | 50.00 € | Podgorica (Masline) | 30.00 € |
| 18 | Jugo Tempo 1.1 | 1999 | 188.292 | V CG 345 | 200.00 € | 20.00 € | Podgorica (Masline) | 10.00 € |
| 19 | Jugo Florida 1.3 | 2000 | 142.96 | V CG 309 | 300.00 € | 30.00 € | Podgorica (Masline) | 30.00 € |
| 22 | Zastava 101 Poly | 1988 | 180,000 | V CG 338 | 200.00 € | 20.00 € | Bar (kasarna) | 10.00 € |
| 23 | Zastava Florida 1.3 Poly | 2000 | 150,000 | V CG 351 | 300.00 € | 30.00 € | Bar (kasarna) | 30.00 € |
| 24 | Zastava Jugo Florida | 2000 | 59.509 | V CG 307 | 300.00 € | 30.00 € | Podgorica (Masline) | 30.00 € |
| 27 | Lada 110 | 2004 | 106.559 | PG CG 399 | 400.00 € | 40.00 € | Podgorica (Masline) | 30.00 € |